1. 1107010 - Þróunaráætlun KotabyggðarFramhald umræðna um þróunaráætlun Kotabyggðar . Áður á dagskrá á 8. fundi þann 11. júlí s.l. Afgreiðslu frestað til næsta fundar sem haldinn verður fimmtudaginn 4. ágúst 2011 kl. 17:00 . 2. 1107018 - Deiliskipulag lóðar að HalllandsnesiLögð fram drög að deiliskipulagi fyrir svæði fyrir verslun og þjónustu á lóð Bravo ehf. í Halllandsnesi . Skipulagsnefnd gerir tillögu að eftirfarandi breytingum á greinargerð deiliskipulags : Í lið 1.1 verði tekið burt þar sem stendur " núverandi lögbýli " þar sem landspildan sem um ræðir hefur verið tekin úr landbúnaðarnotum . Í staðin verði liður 1.1 orðaður svo : Skipulagssvæðið er 2.622 m 2 lóð úr landi Halllandsness , á lóðinni er íbúðarhús frá 1928 . Fyrri málsgrein í lið 1.2 verði breytt þannig : Markmið deiliskipulagsins og aðalskipulagsbreytingar sem unnin er samhliða er að skilgreina svæðið sem verslunar - og þjónustusvæði og setja inn byggingarreit . Síðari málsgreinin standi óbreytt . Endurskrifa þarf kafla 2.1.2 í samræmi við að verið er að vinna í breytingu á aðalskipulagi . Fyrsta málsgrein haldist óbreytt og á eftir henni komi önnur málsgrein : Deiliskipulagstillagan er í samræmi við breytingu á aðalskipulagi sem unnin er samhliða deiliskipulaginu , þess efnis að nýtingarskilreining umræddrar lóðar breytist úr landbúnaðarsvæði í svæði fyrir verslun og þjónustu . Í lið 2.2.1 verði fyrsta málsgreinin tekin út . Í annarri málsgreininni þar sem talað er um að minniháttar byggingarhlutar megi skaga út fyrir byggingarreit verði bætt við að þó sé aldrei heimilt að fara út fyrir lóðamörk . Setningunni um hámarksstærð húss verði breytt þannig : Hámarksbyggingarmagn á lóðinni er 1.000 m 2 , að meðtöldu eldra húsnæði , og hámarkshæð húss skal ekki vera meiri en 8 m . Það sem á eftir kemur standi óbreytt en við það bætt að eldra íbúðarhúsnæði skuli rifið á byggingartímanum . Við ákvörðun hámarksbyggingarmagns var haft til hliðsjónar ákvæði í kafla 4.3.2 í aðalskipulagi þar sem fjallað er um sérhæfðar byggingar á lögbýli . Liðir 2.2.4 og 2.2.5 verði felldir saman undir 2.2.4 og verði svo hljóðandi : Skipulagssvæðið er á þjónustusvæði Rarik og Norðurorku og tengist dreifikerfum þeirra . Yfirlýsing eldvarnareftirlits Slökkviliðs Akureyrar um að nægur aðgangur sé að vatni til slökkvistarfa skal liggja fyrir áður en byggingarleyfi er gefið út . Í lið 4 skal málfræðivilla löguð þar sem standa skal " aflað skal yfirlýsingar ... " í stað " aflað skal yfirlýsingu ... " 3. 1107003 - Umsókn um framkvæmdaleyfi vegna Vaðlaheiðarganga . Áður á dagskrá á 7. fundi nefndarinnar þann 7. júlí s.l. og á 8. fundi þann þann 11. júlí s.l. Lögð fram drög að framkvæmdaleyfi vegna framkvæmda við Vaðlaheiðargöng , ásamt minnisblaði sveitarstjóra um málsmeðferð og álitamál sem upp hafa komið við afgreiðslu erindisins og lögfræðiáliti Advel lögfræðiþjónustu . Skipulagsnefnd telur það mikilvægt að tekið sé fram í texta framkvæmdaleyfisins að gengið verði frá göngu - og hjólreiðastíg skv. teikningu nr . Z 120 - B1 Skipulagsnefnd mælir með útgáfu framkvæmdaleyfis . 4. 1105032 - Umsókn um leyfi fyrir plastdúkahúsi við vinnsluhús KjarnafæðisBókun sveitarstjórnar frá 18. fundi hennar um umsókn Kjarnafæðis um stöðuleyfi fyrir plastdúkaskemmu við vinnsluhús Kjarnafæðis á Svalbarðseyri lögð fram til kynningar . Þar kemur fram ákvörðun sveitarstjórnar um að fella fyrri ákvörðun um höfnun erindisins úr gildi og vísa því til meðferðar hjá byggingarfulltrúa , á þeirri forsendu að málið heyri undir byggingarfulltrúa og byggingarnefnd að lögum en ekki skipulagsnefnd og sveitarstjórn . Afgreiðslu frestað til næsta fundar sem haldinn verður fimmtudaginn 4. ágúst 2011 kl. 17:00 . Fleira ekki gert . Fundi slitið kl. 20:00 .